
18 O E WI 
Su excelencia Gobernador, sr. Alfonso Boekhouat y distinguida 
esposa; 
Honorable Presidente di Parlamento, sr. Edgard Vrolijk; 
Coleganan Minister di Gabinete Wever-Croes 2; 
Coleganan Minister di Corsou, sr. Gilmar Pik Pisas, Minister 
President, y coleganan Minister Ruthmilda Larmonie y Javier 
Silvania; 
Miembronan di Cuerpo Consular; 
Y henter e comunidad di Aruba, un feliz mainta y un feliz dia di 
Betico. 


Awe nos ta celebra e fecha natalicio di Gilberto Francois 
“Betico” Croes, cu si e tabata na bida, e lo a cumpli 85 aña. 
Sinembargo nos sa cu su destino tabata diferente, y el a bay 
nos dilanti na edad di apenas 48 aña. 

Riba e dia aki, mi kier para keto na e bida y e lucha di Betico 
Croes, cu danki na su determinacion, perseverancia y danki 
na e sosten di un pueblo uni, a logra cosnan grandi pa Aruba; 
a logra cu awe nos ta biba den un pais autonomo den Reino 


yama Aruba. 

E logro mas grandi cu nos ta atribui na Betico, ta nos Status 
Aparte. Ta danki na nos Status Aparte nos por a desaroya nos 
pais den un di e paisnan lider den nos region. 

Un persona cu den un bida corto, a laga un legado grandi, 
tipifica pa su determinacion, perseverancia y lucha pa union. 


Betico tabata un tata di 4 yiu, un esposo, yiu, ruman, y e tabata 
mi omo y mi padrino di bautismo. E persona cu un carisma 
enorme, semper cu atencion pa tur hende, mescos cu ta su 
mesun yiu. e mes a bisa den un di su discursonan cu nos ta 
considera un di su discursonan di despedida den Ser'¡ Noka, 
cu e no ta un tata di un hogar di mama, tata y 4 yiu, sino un 
tata particular, di henter Aruba. Y esey e yiunan di Aruba cu a 
conoce tambe a sinti. 

Como politico Betico Croes a demostra con ta lidera cu curason, 
poniendo e pueblo, e ser humano na prome luga. Con ta lidera 
cu respet pa otro, dunando respet y exigiendo respet. 

El a mustra nos cu mester duna espacio na hende muhe den 
politica, pasobra mas participacion di hende muhe den politica 
y den puestonan importante den gobiernonan, ta trece un 
miho balance den toma di decisionnan cu ta concerni nos tur, 
homber y muhe. 


El a mustra nos con pa bo logra bo meta, bo mester tin biaha dal 
algun paso chikito atras, pa despues bo sali cu pasonan grandi 
padilanti. El a siña nos e importancia y e balor di stima nos 
pais, y nos simbolonan di libertad, nos himno y nos bandera. 


Betico a mustra nos e importancia di union, pasobra — manera 
ela bisa - un pueblo uni hamas lo ser venci. Union entre 
famianan, union entre oponentenan politico, union entre esnan 
cu a nace aki, y esnan cu no a nace aki. E mes a bisa, Arubiano 
no ta esnan cu a nace aki so, sino tambe esnan cu a haci di 
Aruba nan hogar. 


Awor ta na cada un di nos pa sigui cu e principio y e balornan 
cu Betico Croes a mustra nos, y cu a conduci na logronan 
grandi pa nos pais. 

Continuacion DISCURSO DI PROME MINISTER.... 


E LUCHA PA STATUS APARTE DI NOS PAIS 

Betico Croes no a cuminsa cu e lucha pa Status Aparte di 
nos pais. Politiconan grandi prome cu su tempo ya a cuminsa 
expresa e deseo di nos pueblo di ta ‘baas’ den nos mesun cas. 
Sinembargo e lucha cu a cuminsa den afianan 40, a wordo 
bandona, y ta Betico den añanan 70 a gara e bandera di e 
lucha ey, y a hib'e te na su final. 

El a haya e fundeshi di e lucha construi, pero debi na abandono 
e fundeshi tabata den mal condicion. El a fortifica e fundeshi, el 
a lanta e murayanan, el a percura pa e dak y asina a construi e 
pais Aruba cu awe nos ta biba aden. El a entrega nos e yabi di 
un Pais autonomo, pero lamentablemente e mes no a biba pa 
por a experiencie, ni goza di dje. Nos tin e privilegio di biba den 
e pais autonomo, pa nos lanta nos yiunan den e libertad aki. 


Den e ultimo tempo varios ciudadano ta preocupa pa e status 
autonomo di nos pais. Especialmente despues di e pandemia 
mundial, cu impacto grandi riba nos dushi Aruba. Y durante e 
temponan aki varios biaha mi tabata pensa, kico Betico Croes 
lo a haci, si e tabata den e posicion aki. Ki decision e lo a tuma. 
Con e lo a atende cu e situacion. 

Mi no tin contesta riba e preguntanan aki, pero un cos si mi 
sa, Betico Croes lo ta hopi orguyoso di su pueblo, e pueblo cu 
e a sa di uni den un solo ideal: haci di Aruba un pais, y awor 
mirando con nos pueblo a uni pa saca nos pais di e abismo cu 
e pandemia Covid a hinca nos aden, sigur e lo ta orguyoso. 


Pasobra, apesar cu Aruba tabata un di e paisnan den region 
mas fuertemente afecta pa e pandemia, nos ta un di e 
paisnan cu ta recuperando na forma impresionante. Y esaki 
no ta casualidad, esaki ta resultado di e trabou pisa y grandi 
cu cada ciudadano di nos pais ta eherce. Y di esaki, ami ta 
hopi orguyoso, Betico sigur lo ta orguyoso, y nos por ta hopi 
orguyoso tambe. 


E yabi di e exito di Aruba ta union. Nos historia a demostra 
nos cu momentonan cu nos uni como un solo pueblo, nos ta 
logra cosnan grandi. Status aparte ta un ehempel, y e forma 
ehemplar con Aruba a atende cu e pandemia ta otro ehempel. 
Mas recién tin e ehempel cu momento cu Aruba, Corsou y Sint 
Maarten a uni den un alternativa pa e ley di Reino COHO, 
nos a logra cu awor esey ta for di mesa, y riba mesa tin un 
alternativa cu ta cumpli mas cu nos principionan democratico 
y respet pa nos Parlamento. 

Ora mi tende “Betico”, mi ta pensa mesora riba “union”. Ohala 
e bida, lucha y legado di Betico, por inspira nos y crea mas 
union den nos pueblo, pa nos suprasa e retonan cu tin nos 
dilanti. 


BISHITA NA SCOLNAN: BUSCA PA ENCONTRA E BETICO 
DEN NOS 

Pa varios aña caba mi ta bishita scolnan prome cu Dia di Betico, 
pa admira con nan ta preparando pa e dia aki. Semper mi ta haya 
sorpresanan agradabel con nos maestronan y alumnonan ta 
esforsa nan mes pa celebra e dia aki. Por ehempel na Colegio 
Conrado Coronel nan a organisa un actividad cultural cantando 
himno, y cu canto y poesía y presentacion di discursonan di 
Betico, door di e muchanan mes. Of na St. Annaschool dialuna 
mainta trempan, ora nan ta hisa bandera y canta himno tur 
siman. Of na Scol Xander Bogaerts Trai Merdia, cu e storia di 
e bida di Betico. 


Den mi bishitanan na scolnan, mi ta conta di Betico, di su bida 
desde cu e tabata hoben. Y mi ta splica nan cu nos cada un tin 
un Betico den nos. P'esey awor, den e retonan grandi aki cu 
nos pais ta aden, y cu nos cada un ta enfrenta den nos hogar, 
nos cada un mester busca pa encontra e Betico den nos. Busca 
e balornan, principionan cu Betico a siña nos, cu el'a mustra 
nos. Pa asina enfrenta e retonan actual cu determinacion, 
perseverancia y den union. Lucha pa bo soñonan. Nunca rindi. 
Si bo soño ta bo destino, no ta importa cuanto obstaculo crusa 
bo caminda, nos bon Dios ta yuda bo logr'e. 


DANKI PA STIMA ARUBA 

Mi kier finalisa cu palabranan di agradecimento. Na prome luga 
na colega Minister Xiomara Maduro y Comision Celebracion 
Dianan Nacional (CCDN) cu ta organisa e dia nacional aki hopi 
bunita y significativo. Danki. 

Mi kier gradici nos coleganan Minister di Corsou, cu a bin 
Aruba pa celebra e dia aki cu nos. 

Mi kier gradici tambe nos maestro y maestranan den nos 
scolnan cu ta inculca den nos hobennan e amor pa nan pais. 

Mi kier gradici tambe tur esnan cu a lucha hunto cu Betico, y 
henter nos comunidad cu awe ainda tin un cariño grandi pa 
Betico. Danki pa sigui mantene su memoria bibo memey di 
nos. 

Mi kier gradici tambe su famia, tur esnan cu a sacrifica pa 
Betico Croes por a dedica su bida na e lucha pa nos Status 
Aparte. Especialmente su yiunan Guisette, Glenbert, Junior y 
Glendeline. Awe indudablemente boso lo kier a lanta y dun'e 
un serenata pa su cumpleaños. Y apesar cu nada por yena 
e bashi cu el a laga, sa cu henter nos pueblo ta sumamente 
agradecido na cada un di boso pa e sacrificio cu boso a haci, 
y ohala cu e cariño y respet cu nos pueblo tin pa boso tata 
Betico, por duna boso poco consuelo e dia aki. 


Na un scol cu mi a bishita, un alumno di 5e klas a puntra mi si 
mi conoce e yiunan di Betico. Mi a bise “si, dicon”? el a pidi mi 
e ora pa mi bisa boso DANKI pa comparti boso Tata cu Aruba. 
Y ami ta uni mi mes na e palabranan aki. 


Si Betico lo tabata na bida lo mi kier bise DANKI. DANKI PA 
STIMA ARUBA. Danki pa lucha pa nos Status Aparte. Danki 
pa duna nos un dushi país pa nos biba aden. Danki pa kere 
den nos. 

Ohala cu e dia aki por inspira cada un di nos pa por enfrenta e 
retonan den nos bida, y con pa surpasa nan. Y cu determinacion, 
perseverancia y den union. 

Cu Dios bendiciona nos dushi pais Aruba. 

FELIZ DIA DI BETICO 

Prome Minister Evelyn Wever-Croes: 
Riba e ultimo dia di bishitanan na scolnan di en conexion cu 
celebracion di Dia di Betico: 


PROME MINISTER A BISHITA COLEGIO 
CONRADO CORONEL 


Prome Minister Evelyn Wever-Groes y Ministernan di Gabinete 
Wever-Croes como un tradicion bunita di tur afia a pa bishita 
diferente scol rond di Aruba den e siman di celebracion di Dia di 
Betico. Riba e ultimo dia di bishita na scolnan, Prome Minister 
a bishita Colegio Conrado Coronel na unda alumnonan tawata 
tin un bunita show cultural prepara cu canto y poesia dedica 
na nos gran Betico Croes. Tawatin interpretacionnan hopi 
emocionante di e discurso di Betico. 


Prome Minister a dirigi bunita palabra na nos muchanan y el a 
expresa di a keda hopi impresiona cu e bunitesa cumuchanan 
ta canta nos Himno na unda cu cada cuplet a wordo canta pa 
un diferente grupo, dedicando nan show di Himno cu curason. 
Despues tambe henter e scol a canta e jingle di Colegio 
Conrado Coronel. Prome Minsiter a conseha tur mucha pa 
semper stima Aruba, haci nan best na scol y duna mas di loke 
por duna na nan estudio, haci e miho cu nan por na scol, den 
deporte, den musica, den arte of hobby. Esaki tambe, Prome 
Minister a bisa nan, ta loke Betico lo tawata kier pa tur mucha 
haci pa nos cada un hiba Aruba padilanti. 


Despues Prome Minister a pasa den klas 5b y 6a pa comparti 
cu e muchanan y intercambia hopi informacion pa dia di 
Betico. Prome Minister a expresa su admiracion pa e forma 
cu nan tawata interactua y contesta preguntanan tocante 
Betico. Muchanan ta sumamente na haltura di e storia di bida y 
logronan di Betico y participativo na e bishita di Prome Minister 
den nan klas. 


“Prome biaha mi ta wak con nan ta celebra nan dianan nacional 
y mi ta hopi impreciona. 

Mi ta gradici tur maestro pa inculca den nos muchanan e amor 
pa Aruba y e importancia di Betico su logro y su lucha”. 


Prome Minister ta gradici Colegio Conrado Coronel, Cabesante 
Juffrouw Lourdes Vries, Meneer Frank Dirksen y demas 
docente pa e forma cordial y bunita cu e scol a ricibi'e diamars 
24 di januari ultimo. 

Gabinete Wever - CroesII 


» 


Betico a mustra nos e importancia di union. Betico a 
bisa: “Un pueblo uni hamas lo ser venci”. Union entre 
famianan, union entre oponentenan politico, union 
entre esnan cu a nace aki, y esnan cu no a nace aki. 

Betico a bisa tambe: Arubiano no ta esnan cu a nace 
aki so, sino tambe esnan cu a haci di Aruba nan hogar. 


Awor ta na cada un di nos pa sigui cu e principio y e 
balornan cu Betico Croes a mustra nos, y cu a conduci 
na logronan grandi pa nos pais. 


Discurso Prome Minister Dia di Betico 2023 


2023 aña DI 


+ 
UNION QM YPOSITVISMO 
AMAN 


Gabinete Weyer-croes Ù 

2023 nin DI 


UNION JAN Y POSITIVISMO 
AA 


Gabinete Wever-croes Ù 


AN Ja 


MINISTER DI CULTURA A HACI UN BISHITA NA 
ARCHIVO NACIONAL ARUBA PA MIRA NAN 
EXPOSICION DEDICA NA BETICO CROES 


En conexion cu celebracion di Dia di Betico, 
Minister Xiomara Maduro a haci un bishita na 


Archivo Nacional Aruba pa asina aprecia e 
exposicion dedica na Betico Croes. Durante e 
merdia aki, e mandatario a haya un splicacion 
di locual cu Archivo Nacional a prepara di 
Betico, na unda por a aprecia diferente potret 
di nos Libertador pero tambe informacion 
valioso. Tambe por a admira un di e prome 


banderanan cu a bula den Wilhelmina stadion, 
awo Stadion Guillermo Prospero Trinidad, 
riba 18 di maart 1976 ora cu a hisa e bandera 
di Aruba pa promer biaha. 


Locual mas a resalta durante e bishita aki 
ta e uso di QR-code na unda cu esnan cu 
bishita Archivo Nacional por a scan esaki 
y haya tur video di Betico cu ta accesibel 
via coleccionaruba.aw. ‘Esaki ta resultado 
di e trabounan di digitalisacion na Archivo 
Nacional hunto cu Biblioteca Nacional cu ta 
pone enfasis riba conservacion di e memoria 
colectivo di nos Pais cual lo keda intacto pa e 
generacion cu ta sigui nos. Mas nos sa di nos 
historia, miho prepara nos ta pa nos futuro,” MY 
tabata palabranan di e mandatario na final di 
e bishita aki. 


Minister Maduro ta felicita Archivo Nacional 
Aruba cu nan bunita exposicion y ta gradicinan 
pa a habri nan portanan pa asina comparti 
cu comunidad di Aruba parti di e historia di | i 


Betico Croes y nos Pais. 

Continuacion MINISTER DI CULTURA A HACI UN BISHITA NA ARCHIVO NACIONAL.... 


RECONOCIMENTO DI UN LIDEN Y ESTADISTA. 
TANTO DEN SU PROPIO PAIS, COMO DEN EXTERIOR, 


[iy amma 
mo DEN EXTERIOR 


Pa Video di 
Betico 


RA 


1970-1978; E Lucha 


to 
ue dla Aim 20 aña tabata riba un candela abou. na 1971 ta nace un movimiento nobo bou guia di e hoben político Retico Croes, cuna aña 1967 a drenta AVP y na 
den conflicto cu e partido aki y a bandona esaki tambe, Hunto cu otro ciudadanogan, el a tuma rienda di e lucha di e Pueblo Arubiano 
ta inicia e periodo nobo di e lucha dî e pueblo di Aruba, basa riba realisacion di su deseo pa libertad Aki tambe ta inicia un decada dí turbulencia politico na unda cu mester A 
pa e lucha die pueblo di Aruba. Decada di 1970 tabata e decada di manifestacionnan, accionnan, cu ta pone cu na fin di e decada ta bin e reconocimento necesario, pa 
prome mitad di e decada di 1980 bira esun di realisacion di e deseo di e pueblo di Aruba 


Acontecimentonan: Í Den eleccion pa Staten di juni 1977, PPAta | E accionnan di augustus "77 a di 
1972: Mocion di MEP—Delcgacion di Filandsrand — | | haya 3 asiento y MEP 5, pero e partido un mensahe cla na Hulanda. Dia 


bierno Central. Esaki tabata e cuasa pa e ac- Arubiano bou di liderazgo di Beti 

1973: Demostración den Wilhelminastadion den cionnan di augustus 77, mihor conoci como. | Croes ta bai Hulanda usando ar- 
presencia di parlamentarionan Hulandes, 18 maat | | “Augustus scur” | ticulo 26 di ERNA. Aya ta papia el 

ir - e minister demisionario de Gaay 

1975: Marcha di Flambet, 18 maart Fortman 
Apesar cu Hulanda a cuminza pa 
prome biaha duna cido na Aruba, d 
combersacionnan cu a cuminza na 
september lo dura te na april 1978 
ora cu a firma “Protocol di Willemi 

| stad”, introduciendo un 

| “Kontnkrijkswerkgrocp” pa traha 
co. riba e deseonan di Aruba 

Cu Hulanda a cambia di pensament 

ta danki na e lucha hiba den e 

| añanan aki cu a wordo encabeza pa 
Betico Croes y MEP 


ta papia cu Hulanda riba Status Aparte pa Aruba | | ganador di Corsou ta tene MEP for di Go- | september 1977 un delegacion 


| 1976: Introduccion Himno y Bandera, 18 maart 


1977: Referendum, 25 maarı 


1977: Eleccion Staten. 17 juni 


1977. Augustus scur, 2 - 13 augustus 


1978: Protocol di Willemstad, 20 april 


calli 
I 
E SCAN AKI 


uu i pui Ho ù ii A 


414 Pa Video di 


Betico 

2023 aña DI 


UNION MO Y POSITIVISMO! 
ATAN 


Gabinete wever-croes Ù 


TUR HENDE MESTER POR HABRI UN 


CUENTA BANCARIO 


Les 


| 


Habri y usa un cuenta bancario basico ta un necesidad pa 
tur ciudadano por forma parti di e sistema financiero y usa 
servicionan financiero. Sin un cuenta bancario ta exclui 
nos ciudadanonan y companianan di por spaar, haci y ricibi 
pagonan via un sistema sigur. E exclusion financiero aki ta 
stroba e crecemento, progreso y bienestar di cada uno. 


“Exclusion financiero ta un desaroyo cu sigur tin nos atencion”, 
segun Minister di Asuntonan Economico, Comunicacion y 
Desaroyo Sostenibel, mr. Geoffrey Wever. Un pilar die maneho 
economico ta stimula inclusion financiero. Cada ciudadano 
mester por tin un cuenta bancario basico pa por realmente 
participa den e sistema financiero. Un cuenta bancario basico 
pa tur hende tambe ta forma parti di e Landenpakket. Accesso 
na un cuenta bancario basico ta un condicion necesario pa un 
economia duradero y fuerte. 


Pa crea e condicion necesario pa un economia duradero y 
fuerte, Minister Geoffrey Wever a pidi y a ricibi di Centrale Bank 
van Aruba un concepto di ley pa stimula cu cada consumidor 
y compania por habri y usa un cuenta bancario basico na 
Aruba. Diferente publicacionan di entre otro Organization 
for Economic Cooperacion and Development, Worldbank 
y Europese Bankautoriteit ta mustra riba e importancia di 
inclusion financiero. 


Participacion den e sistema financiero ta esencial pa desaroyo 
y ta den lifia cu e principio di Sustainable Development Goal, 
leave-no-one- behind, no laga niun ciudadano atras. 


“Awor cu mi a ricibi e concepto di ley, e siguiente paso ta 
pa papia cu tur stakeholders y despues presenta esaki na 
Parlamento di Aruba”, segun minister Geoffrey Wever. 

Minister Geoffrey Wever: 


AGRI BUSINESS ACADEMY A CUMINSA PA E 
SECTOR DI AGRICULTURA 


Scarcedad y reto cu importacion durante pandemia a demostra 
cu nos propio empresarionan den e sector di agricultura por 
produci productonan di calidad pa mercado local. Na mesun 
momento e sector aki tin su retonan, entre otro conocemento 
di con mihor por comercialisa productonan di agricultura, con 
por haci cu un hobby por bira un negoshi exitoso, y e habilidad 
pa maneha un negoshi. E sector di agricultura tin e potencial 
di bira un sector economico importante y asina contribui na 
e diversificacion di economia di Aruba. Pa stimula esaki, ta 
necesario pa empresarionan, existente y futuro, ricibi e guia 
necesario. 


Pa ofrece e guia necesario, Minister di Asuntonan Economico, 
Comunicacion y Desaroyo Sostenibel, mr. Geoffrey Wever 
hunto cu Minister di Transporte, Integridad, Naturalesa y 
Asuntonan di Adulto Mayor Ursell Arends y Qredits Aruba a 
anuncia e kick-off di e prome Agri Business Academy riba 24 
di januari na Santa Rosa. 


E Agri Business Academy ta un programa personalisa di Qredits 
Aruba pa e sector di Agricultura, cu un duracion di 12-14 siman, 
cu ta brinda e materialnan esencial pa crea bo propio Plan di 
Negoshi y Plan Financiero. E programa lo finalisa cu un “Pitch” 
unda cada partcipante lo haya e oportunidad pa presenta nan 
producto/servicio. Meta di e Agri Business Academy ta pa yuda 
(futuro) empresarionan yega na nan meta door di ofrece nan 


e herment necesario pa cuminsa of sigui opera un negoshi 
exitosamente den e sector di agricultura. 


Di e forma aki gobierno ta traha activamente cu sector 
priva pa diversifica nos economia, trece e conocemento di 
entrepereurship den nos comunidad y stimula economia local. 
“Creando asina cuponan di trabao nobo, stimula inversionnan 
y aportando na haci Aruba menos dependiente di influencia 
internacional”, segun Minister Wever. 


Minister Geoffrey Wever y Minister Ursell Arends ta desea 
cada participante exito cu e trajecto interesante aki y ta gradici 
Qredits Aruba pa e bon cooperacion di semper. 


MINISTER 


Dialuna atardi, Minister Endy Croes tabata presente na 
Aeropuerto Internacional Reina Beatrix pa ricibi hobennan 
deportista cu a destaca den torneo di baseball na Curagao. E 
organisacion di Stars Baseball Aruba a bay cu 2 ekipo di Team 
Bigshow na FABB Tournament 2023. Ta trata di hobennan di 
edad di 9 pa 10 aña y 11 pa 12 aña. Den e 12 ekiponan cu a 
participa den e torneo, Team Bigshow, cual ta e nomber cu e 
ekipo di Stars ta uza ora di bay den exterior, a sa di bringa pa 
yega final y titula campeon. 


Minister Endy Croes ta felicita e hobennan aki den nomber di 
Gobierno di Aruba cu nan tremendo trabou y pa hisa e nomber 
di Aruba den halto. Pabien tambe na e organisacion completo 
di Stars Baseball Aruba, na e motor cu ta sr. Elwin Rincones, 
na directiva completo y na e mayornan. Deporte ta contribui 
na e desaroyo di e hobennan, pa forma ciudadano competente 
den nos sociedad. Minister Endy Croes ta stimula e mayornan 
en general di Aruba pa sigui brinda nan yiu oportunidad di 
practica deporte y hiba nan training. Un biaha mas, masha 
pabien cu e titulo di campeon! Aruba ta orguyoso di boso! 

MINISTER ENDY CROES A ENTREGA PREMIO 
NA E EXITOSO PROME EDICION DI COPA 
ROTATIVO BETICO CROES 


>, 


a il Pa’ Cda 
Riba Dia di Betico, Minister Endy Croes a presencia partido 
final di e prome edicion di Copa Rotativo Betico Croes 2023 
den baseball U8. E torneo a wordo organisa pa nos streanan 
Chadwick y Jiandido Tromp. Den ora di atardi a tuma luga 
clausura di e toreno na High Rise Sports Venue na Salina 
Cerca, unda ekipo di Red Machine y CBN Eagles a bataya 
pa conkista e titulo maximo. E ekipo di Red Machine a derota 
CBN Eagles cu e score di 8-3 y asina titula campeon di Copa 
Rotativo Betico Croes 2023. Jose Fernandez ta bira MVP di e 
partido y a gana e “homerun derby” tambe. 


Un torneo di baseball cu tabata un exito rotundo, comunidad 
di Aruba a sali masalmente pa apoya y duna na sosten na nos 
muchanan. Mandatario di Deporte a haci entrega premio den 
e gran final di e prome edicion di Copa Rotativo Betico Croes. 
E mandatario a enfatisa cu rumannan Tromp tin un vision y 
pasion solido pa inverti den nos muchanan y sigur nan por 
conta cu sosten di Gobierno di Aruba. 


Concluyendo, Minister Endy Croes ta felicita rumannan Tromp, 
comision organisado, directiva, crew di Trompicalstorm y tur 
boluntario cu a haci Copa Rotativo Betico Croes 2023 posibel y 
exitoso. E dignatario ta felicita e ekiponan a participa. E mecha 
a cende! Pabien na e ekiponan ganado. 

a ts IA ETA a BA \ ato 2 
Dia 25 di januari, Mandatario di Deporte tabata presente na 
Centro Libertador Betico Croes unda cu pa 6'or di mainta a 
duna inicio na e careda. Un careda ‘sold out’ unda cu un total 
di 700 participante a participa sea a cana y/of core e ruta 6km 
y 10km. 


E careda a sali y termina na Centro Libertador Betico Croes. 
Por a presencia cu hoben y adulto a participa na e careda. 
Tabata impresionante pa wak e ambiente banda di caminda, 


bo por a sinti e entusiasmo y energia positivo. E publico tabata 
aplaudi dunando asina sosten y apoyo na e coredonan,' e 
mandatario a expresa. 


Minister Endy Croes ta felicita e participantenan di e 27 edicion 
Betico Croes Memorial Run 2023 cu a haci e careda aki uno 
exitoso. Alabes ta gradici IBISA y tur boluntario cu a yuda haci 
e careda aki posibel. Pabien na tur e ganadonan! 


Diahuebs 26 Januari 2023 


RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo SI, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO A ECOTECH FREEZONE 5 


GREEN WASTE/PALLET 
BLANCO 


Escala ta inca productonan manera A 
ECONA 
HYDROLIC Y GEAR o o 


Bo kier haci mas? 


A o Guo One E E 


PROHIBI MENOS PREFERA È RECONOCE B í MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonan di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 


q 


> 


AN 
Nos ACTITUD POSITIVO TA NOS 


FORSA PA SOLUCIONA CADA RETO 
Y CREA OPORTUNIDADNAN NOBO. 


Aña 2023 lo trece hopi cambio pa cada un di nos, y nan 
impacto riba cada un di nos lo ta fuerte. Sin embargo ban 
carga e positivismo cu tur e cambionan aki lo trece cosnan 
bon pa nos, lo crea e progreso y bienestar cu nos 
ciudadanonan merece. Aruba ta un pais bendiciona, y cu fe 
den nos Todopoderoso, nos mester carga e positivismo cu 
tin cosnan grandi nos dilanti. Nos actitud positivo, cu ta 
permiti nos mira e solucion pa cada reto y oportunidad 
nobo den cada situacion. 


AÑA DI UNION Y POSITIVISMO! 


